《送王廷桂还姑苏》
宋代·刘涣

紫马娇嘶踏软沙，阖闾城里客还家。
雨添秋水湾湾碧，风趁江云片片斜。
惜别缓斟红曲酒，伤心况对白蘋花。
雁惊莫角高飞去，先带离声过馆娃。

作者简介：（998—1078）保州保塞人，字仲章。以父任为将作监主簿，监并州仓。仁宗天圣中上书请章献太后还政，仁宗亲政，擢为右正言。仁宗谋废郭后，涣与范仲淹等伏阙争之，不果。坐事黜通判磁州、知辽州。奉使通河西唂氏，加直昭文馆，历知沧、保、登、邢诸州，累迁镇宁军节度观察留后。神宗熙宁中召还为工部尚书致仕。